Мы складалі план для далейшага супрацоўніцтва. Падчас пасяджэння прагучала шмат канкрэтных прапаноў. Прынамсі, вельмі слушнае выказванне па навучальных установах: было б добра, каб Міністэрства адукацыі Рэспублікі Беларусь нейкім чынам узяло пад свае крыло школьнікаў і студэнтаў нацыянальнай дыяспары. Гутарылі і пра сродкі масавай інфармацыі: у многіх суполак ёсць сайты, бюлетэні, некаторыя маюць нават сур’ёзныя друкаваныя перыядычныя выданні. Хацелася б, каб Міністэрства інфармацыі Беларусі дапамагло неяк аб’яднаць нашы СМІ, стварыла адмысловы партал для такіх інтэрактыўных стасункаў. Так, на сённяшні дзень ёсць газета “Голас Радзімы”, сайт і белютэнь згуртавання беларусаў свету “Бацькаўшчына”, друкуе інфармацыю пра суайчыннікаў замежжа і газета “Культура”, але ж нам усё ж такі бракуе адзінай інфармацыйнай прасторы.